Land-van-Aksels

't Land-van-Aksels is 't dialect gesproke in 't midden van Zeêuws-Vlaonderen, dat wil zeie: in 'n deêl van de gemeênte Terneuzen, in Terneuzen, Oeke, Zaomslag, Sluuskil en Aksel. Deu de zudelikere kleurienge en de groôte verschillen mee 't Zeêuws van boven de Onte oor 't dialect ok wè bie 't West-Vlaoms ingedeêld; mae meêstal oort 't toch bie 't Zeêuws getrokke.

De Zeêuwse klank ae vò de Standerdnederlandse aa komt ier nie vò, of 't zou vò 'n r moete weze. In plekke daervan klienkt 'r 'n ao. Van d'n uutgang -en oor alleêne de n uutgesproke (lettergreepdraegende nasaol eêt dat). Iet eiges vò 't Land-van-Aksels is dat 'r nog dudelik verschil oor gemaekt tussen de langen en korten ie: kieken is bezieë; kiêken is kuken. Toch stae de dialecten uut dit gebied korter bie 't aore Zeêuws as 't Land-van-Kezands. 't Woôrdje gie/hie komt ier bevobbild nie vò; dae zeie ze jie vò.

'n Bekende muziekact in 't Land-van-Aksels bin de Lamaketta's, die in de zeumer van 2006 'n plaetselike zeumer'it aodde mee Joehoe. Nog vee bekender, ok nationaol, wier Broeder Dieleman.

 Zie ok 
 Land-van-Kezands
 Zeêuws-Vlaoms

Lienks nae buten
 't Ver'ael van de Verlore Zeune in 't Land-van-Aksels

Categorie:Zeêuws
Categorie:Zeêuws-Vlaonderen
Categorie:Terneuzen